Document ID: 32004D0675

32004D0675
L 309/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 септември 2004 година
за създаване на логистична подкрепа за системата TRACES
(нотифицирано под номер C(2004) 3584)
(2004/675/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за сљздаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално членове 37 и 37а от него,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 20, параграф 3 от нея,
като взе предвид Решение 92/438/ЕИО на Съвета от 13 юли 1992 г. относно компютризация на ветеринарните процедури при внос (проект „Shift“) и за изменение на Директиви 90/675/ЕИО, 91/496/ЕИО, 91/628/ЕИО и Решение 90/424/ЕИО, и за отмяна на Решение 88/192/ЕИО (3) и по-специално, член 12 от него,
като има предвид, че:
(1)
Точка 23 от Резолюция А5-0396/2000 на Европейския парламент относно Специалeн доклад 1/2000 на Сметната палата за класическата чума по свинете (4) изисква „Системата за движение на животни (ANIMO) да се управлява и развива изцяло под контрола на Комисията“.
(2)
Решение 2004/292/EО на Комисията от 30 март 2004 г. относно въвеждането на системата TRACES и за изменение на Решение 92/486/EИО (5) изисква всички държави-членки да вземат участие в системата преди 31 декември 2004 г.
(3)
Единадесет държави-членки изцяло участват в системата TRACES от 1 април или от 1 май 2004 г. и логистичната подкрепа е належаща. Необходимостта от тази техническа подкрепа е дори по-голяма, щом в нея участват всички държави-членки, както и неинституционализирани потребители.
(4)
Опитите за подкрепа трябва да се провеждат в първоначален период от 15 месеца, след което опитите ще бъдат оценени и подкрепата съотетно ще бъде адаптирана.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В контекста на TRACES интегрираната компютризирана ветеринарна система, предвидена в Решение 2003/24/ЕО, Комисията с настоящото създава логистична подкрепа с намерение да подпомогне потребителите на системата за първоначален период от 15 месеца.
Член 2
Комисията разполага с 300 000 EUR за създаване на логистичната подкрепа, предвидена в член 1.
Член 3
Адресати на настоящото решение са държавите-членки.
Съставено в Брюксел на 29 септември 2004 година.

Labels: 4
17
7
3
6
12